钦定古今图书集成/明伦汇编/宫闱典/第023卷 > 《贺皇太后笺》陆游
## 钦定古今图书集成/明伦汇编/宫闱典/第023卷 > 《贺皇太后笺》陆游

圣子问安，方极兰陔之养。神孙正内。肇新椒掖之华。
母道弥尊，人情溢喜。〈中贺〉恭惟皇太后殿下，抱神以
静，存心于渊。德修“《蜵蜎》嚄濩之中，化行昆仑磅礡之
外。唐虞盛际，迺出一家父子之亲；任姒徽音，仍见三
朝妇姑之法。方且享宗社奠安之福，视本支蕃衍之祥。于古有光，与天无极。臣等幸逢熙运，获缀清班。至
哉坤元，实首彝伦之叙；养以天下，益观孝治之隆。”